Travkusken Kent Friborg fra Aalborg fik i dag en tredjeplads ved danmarksmesterskaberne. Inden løbene søndag, lå Kent Friborg på en andenplads i den samlede stilling efter weekendens to andre løb i Århus og Skive. Men i dag måtte han altså kravle et skridt nedad på skamlen. - Hestene var bare ikke til mere i dag. Jeg kan ikke bebrejde mig selv, at de ikke havde flere kræfter. Jeg var bare heldig med at de andre kuske forkørte sig i dag, og så holder jeg tredjepladsen, siger Kent Friborg efter løbet. Bo Westergaard fra Nørresundby fik point i dag, men ikke nok til at rette op på den sidsteplads han i forvejen havde med sig. Bo Westergaard sluttede som nr. 12, lige under en anden nordjyde - Jeppe Juel -der endte som nr. 11.

Opsummering:
Kent Friborg fra Aalborg vandt i dag broche i DM for travkuske.